Sulinkių ežeriukas

Sulinkių ežeriukas – ežeras vidurio Lietuvoje, Radviliškio rajone, apie 4,5 km į šiaurę nuo Šiaulėnų, Sulinkių durpyno apsuptyjehttp://ezerai.vilnius21.lt/sulinkiuezeriukas-v6548.html. Ežero ilgis iš šiaurės į pietus – 0,39 km, plotis – iki 0,23 km. Altitudė 122,9 m. Krantai žemi, apaugę mišku. Ežeras nenutekantis, priklauso Šušvės upės intako Š-3 baseinui.

 Draustinis 

Ežerėlis su jo apyežere (0,25 km²) paskelbtas ornitologiniu draustiniu. Čia peri 3 kragų rūšys, gyvena rudagalvių kirų kolonija, peri paprastieji kirai ir kelios sidabrinių kirų poros, gulbės nebylės, šaukstasnapės antys. Nendrynuose įsikūrę didieji baubliai ir švygždos. Pelkėse būriuojasi gervės, migracijos metu čia užskrenda daug įvairių tilvikinių ir antinių paukščių.http://www.radmu.lt/19-saugomos-teritorijos 

 Pavadinimas 

Ežero vardas kildinamas nuo Sulinkių kaimo.

 Šaltiniai 

Kategorija:Radviliškio rajono ežerai
Kategorija:Lietuvos ornitologiniai draustiniai